**ZZ Top’s First Album** (suom. *ZZ Topin ensimmäinen albumi*) on ZZ Top -yhtyeen debyyttialbumi. Sen tuotti Bill Ham ja julkaisi London Records tammikuussa 1971.

Historia ja äänitykset
----------------------

Laulaja-kitaristi Billy Gibbons perusti ZZ Topin loppuvuodesta 1969 Houstonissa. Hän kokosi ympärilleen yhtyeen, johon kuuluivat Gibbonsin itsensä lisäksi basisti Dusty Hill sekä rumpali Frank Beard. Yhtyeen alkuaikoina yhtye soitti lähinnä paikallisia keikkoja. Houston Records -levy-yhtiön tuottaja Pappy Daily teki sopimuksen Bill Hamin kanssa, jonka mukaan hän rahoittaisi yhtyeen ensimmäisen albumin teon.

Gibbons hallitsee albumin sävellystyötä; albumin kymmenestä kappaleesta neljä on yksin hänen käsialaansa, minkä lisäksi hänet on merkitty tekijäksi kaikkiin albumin kappaleisiin. Yhtyeen jäsenten lisäksi tuottaja Bill Ham osallistui kappaleiden tekoon; hän on ollut tekemässä albumin kymmenestä kappaleesta viittä. Basisti Dusty Hill ja rumpali Frank Beard osallistuivat ainoastaan kolmen kappaleen tekemiseen. Albumin ainoa kappale, jonka Gibbons, Hill ja Beard tekivät yhdessä, on "Old Man".

Gibbons on kertonut, että yhtye aloitti albumin teon pian yhtyeen perustamisen jälkeen vuonna 1970, ja että albumi valmistui saman vuoden maaliskuussa. Gibbons kertoi myös, että ainoa syy, miksi albumia edes tehtiin, oli se, että levy-yhtiö (London Records) oli toiminut myös The Rolling Stones -yhtyeen levy-yhtiönä.

Kappalemateriaali
-----------------

Ääninäytteet"(Somebody Else Been) Shaking Your Tree""(Somebody Else Been) Shaking Your Tree" on bluesmainen rock-kappale."Certified Blues""Certified Blues" on albumin seitsemäs kappale.Äänitiedostojen kuunteluohjeet

Albumin musiikki on suurelta osin blues rockia boogie woogie -rytmien kera. Kappaleiden sanoitukset sisältävät runsaasti seksuaalisia vihjauksia.

Aloituskappaleena toimii bluesmainen rock-kappale "(Somebody Else Been) Shaking Your Tree". Sen sanoituksissa kerrotaan vaikeasta suhteesta erääseen ihmiseen. Kappaleesta julkaistiin myös single. "(Somebody Else Been) Shaking Your Treehen" verrattuna bluesmaisempi "Brown Sugar" on yksi albumin harvoista kappaleista, jotka ovat yhä nykyisin yleisin soitettuja yhtyeen keikoilla. Kappaleessa onkin erikseen "klassista" bluesia edustavat vaiheet, sekä raskaampaa bluesia edustavat vaiheet. Kolmantena kappaleena toimii vanhaa bluesia edustava "Squank". Sanalla "Squank" on monta eri merkitystä; se tarkoittaa muun muassa seksuaalista kanssakäymistä. Neljäntenä kappaleena toimii basisti Dusty Hillin laulama "Goin’ Down to Mexico". Se edustaa yhtyeelle tyypillistä blues rockia, joskin kappaleen keskellä oleva välivaihe sisältää progressiivisen rockin piirteitä. Viidentenä kappaleena toimii hidastempoinen blueskappale "Old Man", joka päättää albumin a-puolen. Kappaleen sanoituksissa kerrotaan sen nimen mukaisesti vanhasta miehestä.

B-puolen aloittaa "Neighbor, Neighbor", jonka sanoituksissa kerrotaan huumorillisesti minäkertojan naapurista, joka sotkeutuu hänen elämäänsä. Seitsemäntenä kappaleena toimii yhtyeelle tavanomainen "Certified Blues". Kahdeksantena kappaleena toimii groovaava blues-kappale "Bedroom Thang". Kappaleen sanoituksissa minäkertoja harrastaa seksiä teini-ikäisen kanssa, vaikka haluaisikin muunkin kuin pelkän seksisuhteen. Yhdeksäntenä kappaleena toimii raskasta blues rockia edustava boogienumero "Just Got Back From Baby’s". Albumin päätöskappaleena toimii myös raskasta blues rockia edustava "Backdoor Love Affair".

Vastaanotto
-----------

Kun *ZZ Top’s First Album* julkaistiin, se ei yltänyt Billboard 200 -albumilistalle. Se on samalla ainut yhtyeen studioalbumi, joka ei ole koskaan yltänyt kyseiselle listalle.

Kriitikoiden arviot albumista ovat olleet vaihtelevia; esimerkiksi warr.org-sivuston arvostelija antoi albumille kaksi tähteä viidestä, haukkuen albumin "lähes jokaisen kappaleen kuulostavan samalta keskitempoiselta blues boogielta". Sen sijaan allmusic-sivuston arvostelija Stephen Thomas Erlewine sanoi, että "albumi ei ole ehkä täydellisesti viimeistelty, mutta se osoittaa yhtyeen musiikillista suuntaa". Hän antoi albumille kolme tähteä viidestä.

Rateyourmusic-sivusto listasi albumin ilmestymisvuotensa [1971] parhaiden albumien listalla sijalle 315.

Kappaleet
---------

**A-puoli**

1. (Somebody Else Been) Shaking Your Tree – 2.32 (säv. Billy Gibbons)
2. Brown Sugar – 5.22 (säv. Gibbons)
3. Squank – 2.46 (säv. Gibbons, Dusty Hill, Bill Ham)
4. Goin’ Down to Mexico – 3.26 (säv. Gibbons, Hill, Ham)
5. Old Man – 3.23 (säv. Gibbons, Hill, Frank Beard)

**B-puoli**

1. 
2. Neighbor, Neighbor – 2.18 (säv. Gibbons)
3. Certified Blues – 3.25 (säv. Gibbons, Beard, Ham)
4. Bedroom Thang – 4.37 (säv. Gibbons)
5. Just Got Back From Baby’s – 4.07 (säv. Gibbons, Ham)
6. Backdoor Love Affair – 3.20 (säv. Gibbons, Ham)

Singlet
-------

|  |
| --- |
| "(Somebody Else Been) Shaking Your Tree" (1971, London Records) |
| * Kaikki kappaleet kirjoittanut Billy Gibbons.

**A-puoli**1. (Somebody Else Been) Shaking Your Tree – 2.32

**B-puoli**1. Neighbor, Neighbor – 2.18

(Somebody Else Been) Shaking Your Tree oli albumin ainoa singlenä julkaistu kappale. |

Kokoonpano
----------

|  |  |
| --- | --- |
| ZZ Top* Billy Gibbons – kitara, laulu
* Dusty Hill – basso, taustalaulu, laulu
* Frank Beard (albumin kansitekstissä nimellä "Rube Beard") – rummut, lyömäsoittimet
 | Muut* Albumin sommittelu - Bill Narum
* Valokuvaus - Frank Jaubert
 |

Julkaisut
---------

Albumista on otettu ainakin kuusi painosta, joista kolme vinyylilevylle, yksi C-kasetille sekä kaksi CD:lle. Albumin tuorein painos on vuodelta 1990.

### Painokset

* Lähde:

| Formaatti | Valtio | Levy-yhtiö ja tunnus | Julkaistu |
| --- | --- | --- | --- |
| LP | Yhdysvallat | London PS 584 | 1971 |
| LP | Yhdysvallat | Warner Bros. BSK 3268 | 1979 |
| LP | Euroopan unionin lippu | Warner Bros. WB 56601 | 1980 |
| C-kasetti | Espanja | Warner Spain 456601 | 1987 |
| CD | Saksa | Warner Bros. 7599-27379-2 | 1988 |
| CD | Yhdysvallat | Warner Bros. 3268-2 | 1990 |

Lähteet
-------

1. ↑  ZZ Top's First Album *disocgs.com*. Viitattu 19.4.2011. (englanniksi)
2. 1 2 3  ZZ Top - ZZ Top's First Album: Reviews and Ratings - Rate Your Music *rateyourmusic.com*. Viitattu 25.4.2011. (englanniksi)
3. ↑  Billy Gibbons - December 16, 1949 - *bluesneus.com*. Viitattu 22.4.2011. (englanniksi)[vanhentunut linkki]
4. 1 2  ZZ Top's First Albumin kansilehtinen
5. ↑  ZZ Top: From A to ZZ - Guitar World *guitarworld.com*. Viitattu 19.4.2011. (englanniksi)
6. ↑  ZZ Top's First Album - ZZ Top *allmusic.com*. Viitattu 19.4.2011. (englanniksi)
7. 1 2 3 4 5 6  ZZ Top - First Album (album review) *sputnikmusic.com*. Viitattu 18.4.2011. (englanniksi)
8. ↑  ZZ Top - (Somebody Else Been) Shakin' Your Tree *cornelvis.com*. Viitattu 18.4.2011. (englanniksi)[vanhentunut linkki]
9. ↑  ZZ Top *allmusic.com*. Viitattu 18.4.2011. (englanniksi)
10. ↑  ZZ Top Set List Collection *lowpft.com*.  Arkistoitu 23.2.2010. Viitattu 19.4.2011. (englanniksi)
11. 1 2 3  ZZ Top Song Reviews - Don Ignacio's Music Reviews *donignacio.com*. Viitattu 20.4.2011. (englanniksi)
12. ↑  Urban Dictionary: squank *20.4.2011*.  (englanniksi)
13. ↑  Lirama - ZZ Top - Old man *lirama.net*.  Arkistoitu 27.9.2011. Viitattu 20.4.2011. (englanniksi)
14. ↑  Lirama - ZZ Top - Neighbor, neighbor *lirama.net*.  Arkistoitu 27.9.2011. Viitattu 20.4.2011. (englanniksi)
15. 1 2  ZZ Top *warr.org*. Viitattu 20.4.2011. (englanniksi)
16. ↑  ZZ Top Album: "Zz Top's First Album" *poprockbands.com*. Viitattu 20.4.2011. (englanniksi)
17. ↑  ZZ Top *markprindle.com*. Viitattu 20.4.2011. (englanniksi)
18. ↑  ZZ Top *allmusic.com*. Viitattu 20.4.2011. (englanniksi)
19. ↑  ZZ Top's First Album - ZZ Top *allmusic.com*. Viitattu 20.4.2011. (englanniksi)
20. ↑  (Somebody Else Been) Shakin' Your Tree *rateyourmusic.com*. Viitattu 29.4.2011. (englanniksi)
21. 1 2  ZZ Top - ZZ Top's First Album: Reviews and Ratings - Rate Your Music *rateyourmusic.com*. Viitattu 19.4.2011. (englanniksi)

ZZ Top

| 
* Billy Gibbons
* Dusty Hill
* Frank Beard

 |
| --- |

|  |  |
| --- | --- |
| Studioalbumit | 
* *ZZ Top’s First Album*
* *Rio Grande Mud*
* *Tres Hombres*
* *Fandango!*
* *Tejas*
* *Degüello*
* *El Loco*
* *Eliminator*
* *Afterburner*
* *Recycler*
* *Antenna*
* *Rhythmeen*
* *XXX*
* *Mescalero*
* *La Futura*

 |
| Kokoelmat | 
* *The Best of ZZ Top*
* *Greatest Hits*
* *One Foot in the Blues*
* *Chrome, Smoke & BBQ*
* *Rancho Texicano*

 |
| DVD:t | 
* *ZZ Top’s Greatest Hits*
* *Eric Clapton Crossroads Guitar Festival*
* *ZZ Top Live from Texas*
* *ZZ Top Ultimate Collection*

 |